Sloop John B

«Sloop John B» er den sjuande songen på Pet Sounds av The Beach Boys frå 1966. Songen vart òg gjeven ut som singel same året på Capitol Records. Songen er ein tradisjonell vestindisk folkesong, kanskje først spelt inn av The Weavers som «Wreck of the John B» teken frå ei samling av Carl Sandburg (1927). Alan Lomax spelte inn songen i Nassau i 1935, som «Histe Up the John B. Sail». Denne innspelinga vinst på albumet Bahamas 1935: Chanteys and Anthems From Andros and Cat Island.amazon.com Alan Lomax-innspelingar Songen vart omarbeida av Weavers-medlem Lee Hays. Innspelinga av songen som direkte påverka The Beach Boys var The Kingston Trio. 

Beach Boys-utgåva av songen er rangert på 271. plass på lista til musikkmagasinet Rolling Stone over dei 500 største songane gjennom tidene.

 Beach Boys-utgåva 
Al Jardine i The Beach Boys var tilhengjar av folkemusikk og foreslo for Brian Wilson at The Beach Boys skulle spele ei utgåve av «Sloop John B». Jardine har forklart at han spelte songen på piano for Brian Wilson ein gong, men fekk til svar av Wilson at han ikkje likte The Kingston Trio. Han gjorde så små endringar på songen slik at han vart meir lik ein Beach Boys-song og spelte songen på ny på piano for Brian Wilson. Dagen etter fekk han beskjed om å kome i studio og Wilson hadde heile songen meir eller mindre ferdig.The Pet Sounds Sessions: "The Making Of Pet Sounds" booklet, pg. 25�26 

Al Jardine trudde at han skulle få synge solovokalen på songen, sidan det var han som kom med songen. Brian Wilson let alle i bandet få prøve seg på vokalen, ein etter ein, men Jardine song songen for roleg, som ein gjorde det på folkemusikk-utgåva av songen. Dei trengde ein meir rockeaktig vokal og Wilson og Mike Love enda opp med å dele vokalen.The Pet Sounds Sessions: "The Making Of Pet Sounds"-hefte, s. 26  

 Innspeling 
Akkompagnementet til songen vart spelt inn 22. juli 1965 i Western Recorders i Hollywood i California, med Chuck Britz som lydteknikar og Brian Wilson som produsent. Opptak frå innspelinga er å høyre på boksen The Pet Sounds Sessions frå 1997. Det tok 14 forsøk på å få til akkompagnementet. Med på innspelinga var Hal Blaine på trommer, Ron Swallow på tamburin, Lyle Ritz på kontrabass, Carol Kaye på elektrisk bass, Al Casey, Jerry Cole og Billy Strange på gitar, Al De Lory på orgel, Frank Capp på klokkespel, Jay Migliori på klarinett, Steve Douglas og Jim Horn på fløyte og Jack Nimitz på barytonsaksofon.

Vokalen vart spelt inn over tre innspelingsdagar. Den første var 22. desember 1965 i Western Recorders, den andre 29. desember og den tredje i januar 1966. Brian Wilson og Mike Love song solovokal, medan Al Jardine, Carl Wilson og Dennis Wilson medverka på harmonivokal. 

 Suksess 
Singelen med B-sida «You're So Good to Me» vart gjeven ut 21. mars 1966. Han nådde Billboard Hot 100 i april og gjekk heilt til tredjeplassen den 7. mai. Han låg 11 veker på lista. Songen nådde òg listene verda over og gjekk mellom anna heilt til topps på singellista i Noreg, som ein av tre songar av The Beach Boys.

 Andre utgåver 
Songen har òg vorte spelt inn av mange andre artistar, mellom andre The Calypso Bandits, J-Rock Ulfuls, Joseph Spence, Tom Fogerty, Roger Whittaker, Jerry Jeff Walker, Dick Dale, Catch 22, The Ventures, Me First and the Gimme Gimmes, Relient K, Dan Zanes Okkervil River og Phil Brown. 

Cornelis Vreeswijk og Ann-Louise Hansson spelte inn ei svenskspråkleg utgåve av songen med eit antikrigstema kalla «Jag hade en gång en båt». Herbjørn Sørebø omsette denne teksta til nynorsk under tittelen «Eg hadde ein gong ein båt». Denne vart utgjeven av Vestlandsduoen (Kari & Ivar Medaas).

 Kjelder 
 Denne artikkelen bygger på «Sloop John B» frå , den 31. august 2009. 
 oppgav desse kjeldene:

Kategori:The Beach Boys-songar
Kategori:Songar på toppen av VG-lista
Kategori:Singlar frå 1960
Kategori:Singlar frå 1966
Kategori:USA-amerikanske folkeviser
 276
Kategori:Jerry Jeff Walker-songar
Kategori:The Ventures-songar
Kategori:Dick Dale-songar
Kategori:The Kingston Trio-songar
Kategori:Johnny Cash-songar
Kategori:Lonnie Donegan-songar
Kategori:Jimmie Rodgers-songar
Kategori:Barry McGuire-songar
Kategori:Van Morrison-songar
Kategori:Waylon Jennings-songar
Kategori:Simple Minds-songar
Kategori:The Challengers-songar
Kategori:Charlie McCoy-songar